
PËR NJË NDRYSHIM NË VENDIMIN NR. 2, DATË.9.1.2010 TË KËSHILLIT TË MINISTRAVE “PËR KRIJIMIN DHE MËNYRËN E PËRDORIMIT TË FONDIT TË EMERGJENCAVE CIVILE NË QARKUN E SHKODRËS, PËR TË PËRBALLUAR SITUATËN E SHKAKTUAR NGA PËRMBYTJET NATYRORE”
 
 Në mbështetje të nenit 100 të Kushtetutës, të neneve 5, 7 e 32 të ligjit nr.8756, datë 26.3.2001 “Për emergjencat civile”, dhe të nenit 13 të ligjit nr.10190 datë 26.11.2009 “Për buxhetin e vitit 2010”, me propozimin e Ministrit të Financave, Këshilli i Ministrave 
 
VENDOSI:
 
1. Shkronja “a” e pikës 1 të vendimit nr.2, datë 9.1.2010 të Këshillit të Ministrave, ndryshohet,  si më poshtë vijon: 
“a) Shuma prej 10 000 000 (dhjetë milionë) lekësh nga fondi rezervë i buxhetit;”.
2. Rimbursimi i shpenzimeve të kryera nga fondi rezervë i buxhetit, të destinuara për fondin e emergjencave civile në qarkun  e Shkodrës, do të mbulohet nga:
a) përdorimi i donacioneve monetare, të mbledhura në llogaritë bankare, të çelura për këtë qëllim;
b) fondet e mbetura të papërdorura në programin “Emergjencat civile”, të miratuara për vitin 2010, për Ministrinë e Brendshme.
3. Ngarkohen Ministria e Brendshme dhe Ministria e Financave për zbatimin e këtij vendimi.
Ky vendim hyn në fuqi menjëherë.

